[ca] En l'actualitat, les energies renovables s'han convertit en una gran part, i cada vegada més important, de la generació d'electricitat de tot el món. Això es deu a una sèrie de factors, incloent-hi la preocupació pel canvi climàtic, la manca de combustibles fòssils, la reducció de costos i la millora de la tecnologia. En concret, l'energia fotovoltaica és una de les fonts d'energia renovable que ha experimentat un major creixement en els últims anys. Aquest treball aplica la generació fotovoltaica al cas concret d'un habitatge familiar de Catalunya, buscant la seva màxima utilització i analitzar la seva viabilitat econòmica. El projecte consta de tres parts, el càlcul de les necessitats energètiques de l'edifici, l'estratègia per la descarbonització de l'habitatge i la producció d'electricitat mitjançant energies renovables. La primera part del projecte consisteix en una anàlisi de l'estat actual de l'habitatge on s'estudiaran les característiques com la localització, la instal·lació actual, l'orientació, els consums actuals..., per poder obtenir mitjançant el programa HAP les necessitats energètiques de l'habitatge amb totes les mesures de la calefacció i aigua calenta sanitària (ACS) òptimes de l'espai. La segona part consisteix en l'estudi de les possibles opcions per la descarbonització de l'habitatge, passant d'una cuina amb gas a una d'inducció elèctrica, d'una calefacció basada actualment en una caldera de gas i radiadors d'aigua, a una utilitzant una bomba de calor elèctrica i sistema d'acumulació d'energia i per acabar, en l'aigua calenta sanitària passar d'un termo elèctric de molt poca eficiència a una producció per bomba de calor, fent el dimensionament, disseny i consum total del conjunt amb els càlculs corresponents pel correcte funcionament de l'habitatge. La tercera part és el dimensionament i disseny de la instal·lació fotovoltaica, partint de les necessitats elèctriques de l'habitatge, mitjançant el programa PVsol on es tindrà en compte la localització de la instal·lació, l'orientació i inclinació, la tipologia de panells, de l'inversor, etc. Per acabar s'elabora l'anàlisi econòmica amb les conclusions del projecte, veient si s'han pogut obtenir els objectius plantejats, tenint en compte que ha de ser un cost assequible, ja que ha de ser viable a escala d'un habitatge familiar.

[en] Currently, renewable energies have become a significant and increasingly important part of electricity generation worldwide. This is due to several factors, including concerns about climate change, the decline of fossil fuels, cost reduction, and technological improvements. Specifically, photovoltaic energy is one of the renewable energy sources that has experienced significant growth in recent years. This work applies photovoltaic generation to the specific case of a family home in Catalonia and analyzes its economic feasibility. The project consists of three parts: the calculation of the building's energy efficiency, decarbonizing the house, and electricity production through renewable energies. The first part of the project involves an analysis of the current state of the house, where characteristics such as location, current installation, orientation, and current consumption are studied. Using the HAP program, the energy efficiency of the building is calculated, considering all optimal heating and domestic hot water (DHW) measures for the space. The second part consists of studying possible options for decarbonizing the house, such as replacing a gas stove with an electric induction one, transitioning from a gas boiler and water radiators to an electric heat pump and an energy accumulator, and upgrading the DHW system from an electric water heater to a heat exchanger. Sizing, design, and corresponding calculations are performed to ensure the proper functioning of the house. The third part focuses on the sizing and design of the photovoltaic installation, aiming to meet the electrical demand of the house. The PVsol program is used, taking into account the installation's location, orientation, tilt, available surface area, inverter, etc. Finally, an economic analysis is conducted, summarizing the project's conclusions and assessing whether the set objectives have been achieved. It also considers affordability and feasibility for a family home scale.